om udøvelsen af de beføjelser til at vedtage delegerede retsakter, der tillægges Kommissionen i henhold til Europa-Parlamentets og Rådets forordning (EU) 2015/758 af 29. april 2015 om typegodkendelseskrav for indførelse af et køretøjsmonteret eCall-system, der er baseret på 112-tjenesten

I henhold til artikel 8, stk. 5, i forordning (EU) 2015/758 træder en delegeret retsakt vedtaget i henhold til artikel 2, stk. 2, artikel 5, stk. 8 og 9, og artikel 6, stk. 12, kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ.

d)at præcisere de detaljerede tekniske krav og prøvningsprocedurer for anvendelsen af bestemmelserne om behandling af personoplysninger og for sikring af, at der ikke sker udveksling af personoplysninger mellem det 112-baserede køretøjsmonterede eCall-system og tredjepartssystemer (artikel 6, stk. 12, i forordning (EU) 2015/758).

Beføjelsen til at vedtage delegerede retsakter kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen, og berører ikke gyldigheden af delegerede retsakter, der allerede er i kraft (artikel 8, stk. 3, i forordning (EU) 2015/758).

Ved artikel 8, stk. 2, i forordning (EU) 2015/758 tillægges Kommissionen beføjelse til at vedtage delegerede retsakter vedrørende de deri nævnte aspekter for en periode på fem år fra 8. juni 2015. Desuden forpligtes Kommissionen til at udarbejde en rapport vedrørende delegationen af beføjelser senest ni måneder inden udløbet af femårsperioden.

Med det formål at nå de fastsatte mål tillægger Europa-Parlamentets og Rådets forordning (EU) 2015/758 Kommissionen beføjelse til at vedtage delegerede retsakter på en række områder, der er anført i artikel 8, stk. 2, og på de betingelser, der er fastsat i nævnte artikel, i overensstemmelse med artikel 290 i TEUF.

Europa-Parlamentets og Rådets forordning (EU) 2015/758 fastsætter typegodkendelseskrav for indførelse af et køretøjsmonteret eCall-system, der er baseret på 112-tjenesten. Den tillader fra den 31. marts 2018, at alle nye modeller af personbiler og varevogne udstyres med et system, som i tilfælde af en alvorlig ulykke automatisk vil sende oplysninger og et taleopkald til den nærmeste nationale beredskabstjeneste (det europæiske alarmnummer 112). Dette vil reducere svartiden for redning væsentligt og bidrage til at redde menneskeliv. Siden forordningen begyndte at finde anvendelse for to år siden, er mere end en million nye motorkøretøjer udstyret med eCall sat i drift på vejene i EU, og dette tal forventes at stige hurtigt i de kommende år.

om udøvelsen af de beføjelser til at vedtage delegerede retsakter, der tillægges Kommissionen i henhold til Europa-Parlamentets og Rådets forordning (EU) 2015/758 af 29. april 2015 om typegodkendelseskrav for indførelse af et køretøjsmonteret eCall-system, der er baseret på 112-tjenesten

3.1. Delegerede retsakter, der er vedtaget

I referenceperioden har Kommissionen udøvet de delegerede beføjelser ved at vedtage følgende retsakt, der omfatter alle de fire spørgsmål, der er anført i afsnit 2 ovenfor:

Kommissionens delegerede forordning (EU) 2017/79 om fastsættelse af detaljerede tekniske krav og prøvningsprocedurer for EF-typegodkendelse af køretøjer med hensyn til deres 112-baserede køretøjsmonterede eCall-systemer, af 112-baserede køretøjsmonterede separate tekniske eCall-enheder og -komponenter og om supplering og ændring af Europa-Parlamentets og Rådets forordning (EU) 2015/758 for så vidt angår undtagelser og gældende standarder blev vedtaget den 12. september 2016.

3.2.Høring forud for vedtagelse

Under udarbejdelsen af delegerede retsakter hørte Kommissionen eksperter udpeget af medlemsstaterne og relevante interesserede parter (i arbejdsgruppen for motorkøretøjers undergruppe om eCall) gennem særlige ekspertmøder og skriftlige høringer. De dokumenter, der var relevante for disse høringer, blev sendt samtidigt til Europa-Parlamentet og Rådet.

Der fandt omfattende høringer sted med eksperter fra kontoret for Den Europæiske Tilsynsførende for Databeskyttelse i forbindelse med udarbejdelsen af den delegerede retsakt. Kommissionen deltog i møder i det ledende og associerede udvalg i Europa-Parlamentet for at få en yderligere udveksling af synspunkter om udkastet til retsakt. Der blev taget højde for de bemærkninger, der blev fremsat under udvekslingerne, ved udarbejdelsen af den endelige version af den delegerede retsakt.

3.3.Ingen indsigelser mod den delegerede retsakt

I henhold til artikel 8, stk. 5, i forordning (EU) 2015/758 kan Europa-Parlamentet eller Rådet gøre indsigelse mod en delegeret retsakt vedtaget i henhold til artikel 2, stk. 2, artikel 5, stk. 8 og 9, og artikel 6, stk. 12, inden for en frist på to måneder fra meddelelsen af den pågældende retsakt, og denne frist kan forlænges med endnu to måneder på Europa-Parlamentets eller Rådets initiativ.

Hverken Europa-Parlamentet eller Rådet gjorde indsigelse mod den delegerede retsakt, der er nævnt i afsnit 3.1. ovenfor, og den delegerede retsakt blev derfor offentliggjort og trådte i kraft ved indsigelsesperiodens udløb.

4.KONKLUSION

Kommissionen finder, at den har udøvet de delegerede beføjelser, den er tillagt, inden for de grænser og på de betingelser, der er fastsat i artikel 8 i forordning (EU) 2015/758. Kommissionen ser et behov for at udvide beføjelserne, fordi der fremover vil være behov for yderligere delegerede retsakter, bl.a. for at ajourføre den version af standarder, der er omhandlet i artikel 5, stk. 8, i forordning (EU) 2015/758, og tilpasse prøvningsprocedurerne i bilagene til Kommissionens delegerede forordning (EU) 2017/79 til den teknologiske udvikling. Med denne rapport opfylder Kommissionen rapporteringspligten i artikel 8, stk. 2, i forordning (EU) 2015/1017. Kommissionen opfordrer Europa-Parlamentet og Rådet til at tage denne rapport til efterretning.